stanford-oval/wikipedia huggingface dataset:
חובת הזהירות
מבט ביקורתי - לפי הגישה הפמיניסטית למשפט

הביקורת מסתמכת על מאמרה של יפעת ביטון: "חוויית-חיים נשית" וצפיות של נזק
מבחן הצפיות:
במשפט הישראלי ניכרת מגמה של חקיקה שיפוטית בדיני הנזיקין בדבר זיהויים של אינטרסים חברתיים והכרעה נורמטיבית-מאזנת ביניהם. בית-המשפט עצמו השתמש בעוולה על מנת להרחיב את תחומי האחריות הנזיקית, בטכניקת הגדרת מעגלי האחריות ברשלנות.
יסוד הצפיות הוא מרכזי ומופיע בכל אחד מיסודותיה של עוולת הרשלנות, ובחובת הזהירות, יסוד אשר מכתיב את גבולות התפרסותה על פעולות והתנהגויות אנושיות מגוונות. הפעלה לא מבוקרת של קווי-הצפיות, תשפיע על סיכויי הנאתן של נשים מעוולת הרשלנות ומן ההגנה שהיא מעניקה לפרט ותערים עליהן קשיי שכנוע בשלבי הוכחת התקיימותה: שלב החובה, ההתרשלות והקשר הסיבתי.
ניתן להבחין בין סוג של סיכונים, הנעדר ייחוס מגדרי כלשהו, לבין סוג אחר של סיכונים, המשקפים חוויית-חיים מיוחסת מגדר, הנדמית כ"נשית" באופן מובהק. כאלה הם הסיכונים שההבניה החברתית מייעדת בעיקר לנשים ושהסטטיסטיקות מראות את התממשותם הטיפוסית אצלן. לדוגמה, הסיכון להיאנס, כבגירה, בביתך, והסיכון לסבול מהכאה מצד בן-זוגך, סיכונים המעמידים אתגר רב יותר לבית-המשפט, מאשר סיכונים נטולי-ייחוס מגדרי. אלה הם סיכונים שמערכת המשפט הנזיקית תופעל בגינם בעיקר לטובת נשים ולהגנתן, ובית-המשפט יידרש להוכיח את נכונותו לכך.
בפס"ד יעקובוב דן ביהמ"ש בפעם הראשונה "בעקרוני-היסוד של דין הרשלנות על אחריותו ועל חובותיו של בעל מכה ועל אישה מוכה השולחת יד בנפשה" (דברי השופט חשין).
בפס"ד טענת הנאשם הייתה שעם התאבדותה הרצונית של גלינה, נותק הקשר בין מעשה הרשלנות שבאלימותו לתוצאת מותה, שכן קשר-סיבתי ברשלנות אינו יכול לעמוד מקום בו רשלנותו של אחר או מעשה מכוון שלו היו גדולים מאלה של המזיק העיקרי. בית-המשפט דחה טענה זו תוך שימוש בהלכה הנזיקית המוכרת לפיה כאשר מעשהו המתערב של צד שלישי יכול היה להיות צפוי על ידי המזיק, אין בו כדי לנתק את הקשר הסיבתי בין מעשהו לנזק.
השופטת דליה דורנר הדגישה כי שאלת צפיות השתלשלות הליך הגרימה של הנזק תלויה ביכולת הצפייה הטכנית של המזיק, כמו גם ביכולת הצפייה הנורמטיבית שלו, המיועדת לשקף את ערכי החברה ומטרותיה באותו הקשר. בהתאם לכך, במישור הצפיות הטכנית, היא מצביעה על כך שמציאות החיים מלמדת שנשים מוכות משתמשות באמצעים בלתי-שגרתיים כמו התאבדות, כדי למלט עצמן ממצבן הנורא, ולכן התאבדותה של גלינה, על אף שנעשתה על-ידה במכוון, הייתה יכולה להיות צפויה, גם כעניין טכני, על ידי בעלה.
פס"ד יעקובוב הוא הוכחה ליעילות ההכרעה השיפוטית תוך שבאת חוויית החיים הנשית בחשבון, והמיוחד בעוולת הרשלנות (תוך שימוש בחובת הזהירות).
סוגיית האדם הסביר
הסטנדרט לקביעת אחריותו של המזיק הספציפי אינו נמדד לפי יכולת הצפייה הספציפית שהייתה לו, אלא לפי יכולת הצפייה המיוחסת לאדם הסביר במצבים אלה.
עיקר הביקורת הפמיניסטית כלפי דמות האדם הסביר הופנתה אל מלבושו האובייקטיבי, כאשר בפועל ייצג דפוסי חשיבה והתנהגות של הגבר הסביר ולא של האישה הסבירה.
מבט לעתיד > הצעת חוק דיני ממונות

ע"פ ההצעה, הולכים להחליף את הסעיפים 35 ו 36 לפקודה, שעניינים חובת הזהירות, בסעיף אחד (387) תחת כותרת העוולות הכלליות. השינוי בעיקרי בעוולת הרשלנות בעצם נעשה כאן: עוברים משני סעיפים לסעיף אחד בעל 3 התפצלויות.
בהצעה גם משנים את השם של החובה מחובת זהירות לחובה שלא להתרשל. דבר שיכול באופן מסוים להעיד על הרחבת עוולת הרשלנות מכיוון שמדובר בחובה יותר כללית (לא דורשים רק זהירות שיכולה לפטור מהתרשלות אלא דורשים חובה שלא להתרשל).
בהצעת דיני הממונות (הצעת הקודיפקציה) ישנו סייג לאחריות ברשלנות הקבועה בס' 35,36 לגבי עבירות של הסגת גבול. הסעיף עוסק באחריות מסיג גבול בשטח צבאי ורק בשטח צבאי והוא לא כולל הוראה לגבי מסיגים באופן כללי ומכך הוא שלגבי מסיג גבול בכלל אומרים דברי ההסבר לקודקס שחובת הזהירות כלפיו תהיה בהיקף שונה על פי מבחני הצפיות מאשר במקרה שהתובע אינו מסיג גבול. הקודקס נותן לבית המשפט שיכריע על פי הכרעה שיפוטית.
מבט לעתיד > הערות כלליות

רואים שבאיזון שנעשה על ידי בית המשפט בבואו לבחון את חובת הזהירות בעוולת הרשלנות, האינטרסים הנבחרים בכל מקרה ומקרה, משתנים לפי התקופה. בעשור האחרון רואים ששיקול מכריע הוא האינטרס הציבורי. לדעתנו, תחום השתרעותו של האינטרס הציבורי הוא רחב למדי ויש צורך לקבוע מסגרת ספציפית בתחומים השונים כדי למזער את האקטיביזם השיפוטי כשבית המשפט יושב לדון בתביעות רשלנות.
בנוסף, צריך לדון בשאלת האדם הסביר (שהתייחסנו אליה במהלך הכתיבה) ושאלת מושג הסבירות באופן כללי, לדעתנו, מושגים אלו צריכים להיות מוגדרים לפי מאפיינים ברורים ומוסכמים, כדי להיפטר מהעמימות בתחום הזה שיכולה ליצור אי ודאות במשפט.
סוחה בסקידזקה

סוחה בסקידזקה (בפולנית: Sucha Beskidzka; נודעה בעבר בתור סוחה בלבד) היא עיירה ברכס הרי הבסקידים בפרובינציית פולין קטן שבדרום פולין על נהר סקאווה, כ-48 קילומטרים דרומית לבירת הפרובינציה קרקוב.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקהילה היהודית

הקהילה היהודית התפתחה בסוחה במהלך המאה ה-19, ולא הייתה עצמאית אלא כפופה לקהילת ז'יבייץ (אנ'), יחד עם עוד יישובים באזור; ניסיונות יהודי סוחה לעבור לשליטה של קהילה קרובה יותר כמו יורדאנוב או לקבל עצמאות לא צלחו. ב-1868 נמנו בה 47 יהודים, ב-1880 היו בה 136 יהודים, ב-1900 היו בסוחה כ-200 יהודים וב-1921 כ-330 יהודים. רובם התפרנסו ממסחר זעיר ומרוכלות ומעטים מפקידות. נהר הסקאווה היה מקור ההכנסה הגדול של תושבי סוחה שממנו רוב התושבים התפרנסו מדייג ומסחר בנהר.
יהודי סוחה חוו אפליה ואנטישמיות קשה מצד הפולנים בסוחה עוד לפני פרוץ מלחמת העולם השנייה, הגזענות הובילה לפגיעה כלכלית והשחתת חנויות של יהודים.
מהעירייה הגיע במאי יהודי מפורסם בשם בילי ויילדר אשר ברח מהמלחמה עם משפחתו.
הקהילה היהודית > בזמן השואה

האנטישמיות בסוחה ובאירופה התחילה בתחילת המאה ה-20 והתגברה בשנת 1933 עם עלייתו של היטלר לשלטון בגרמניה. הגרמנים כבשו את סוחה בסקידזקה ב-4 בספטמבר 1939, והעיירה סופחה לרייך השלישי, למחוז שלזיה עילית המזרחית.
בסוף 1939 הוטלו על היהודים הגבלות שונות הוקם בסוחה בסקידזקה יודנראט, וזה היה כפוף ל"צנטרלה", היודנרט המרכזי של האזור, בראשותו של משה מרין. בהמשך גורשו לסוחה יהודי ז'יבייץ, ראיצ'ה (אנ'), מילובקה (אנ') ויישובים נוספים ובאזור ובמרס 1941 היו בסוחה בסקידזקה 480 יהודים במעין גטו פתוח. בסוף 1941 הוקמה בעיירה מרפאה חינמית עבור היהודים. באותה שנה החלה גם סדרה של שילוחים של עשרות גברים מסוחה למחנות עבודה שונים.
לאחר סלקציה גורשו כ-220 מיהודי המקום לאושוויץ, זאת לאחר שמשה מרין, שהיה נוכח באקציה, הצליח למנוע את גירושם של עוד 50 יהודים לאושוויץ וכן את שילוחם של 50 יהודים נוספים למחנה המעבר בסוסנוביץ.
כ-300 יהודים שנותרו בעיירה הועבר למבשלת בירה בה הוקם גטו צפוף והיהודים הועסקו בעבודות כפייה קשות אך בתנאים סבירים יותר ביחס למחנה עבודה ממוצע. ב-8 במאי 1943 הגיע למחנה כוח של הגסטפו וערך סלקציה, במהלכה 120 "לא-כשירים" נשלחו למחנה ההשמדה אושוויץ והיתר פוזרו בין מחנות ריכוז ועבודה שונים.
ערים תאומות

פולין פרומבורק (אנ'), פולין
הונגריה יאסברן, הונגריה
איטליה צ'ריאלה (אנ'), איטליה
הערות שוליים

↑  סוחה בסקידזקה באתר Polska w liczbach (בפולנית).
1 2 3 4  קהילת יהודי סוחה באתר בית התפוצות
1 2 3  היסטוריה של הקהילה היהודית בסוכה באתר השטעטל הווירטואלי (באנגלית)
↑  דמוגרפיה של סוכה באתר השטעטל הווירטואלי (בפולנית)
1 2 3 4 5 6  סוחה בסקידזקה (Sucha Beskidzka), באנציקלופדיה של הגטאות, באתר יד ושם
1 2 3 4 5 6  סמואל פישמן, סוחה, אנציקלופדיה של המחנות והגטאות (כרך II, חלק A, עמ' 169–167), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| --- | --- |
בקרת זהויות :  NLI: 987007473754405171  GND: 4592794-7  LCCN: n00040213  MusicBrainz: 667581ca-bfdd-4c47-8755-8e941d65dbaa  NKC: xx0133791  VIAF: 154733635   WorldCat (עם VIAF): 154733635
ויידר

ערך זה עוסק בלהקה דת' מטאל פולנית. אם התכוונתם למשמעות אחרת, ראו .
| --- | --- |

 מקום הקמה:  אולשטין 
 מוקד פעילות:  פולין
 תקופת הפעילות:  מ-1983
 סוגה:  דת' מטאל, ת'ראש מטאל
 חברת תקליטים:  איראייק רקורדס, Mystic Production 
 www.vader.pl
 חברים
 פיאוטר ויואכזרק מאוריכי "מאוזר" סטפנויכז דריסז "דארי" ברזוזואסקי מרקין "נווי" נוואק
 חברים לשעבר
 קונרד "סימון" קרקוט  ג'רסלאו "צ'יינה" לביניק  קרזיסטוף "דוק" רכזקוואסקי  לסזק "שאמבו" רקואסקי  זביגנאו "ויקא" ווארובלואסקי  רוברט "אסטרואט" סטרוכזסקי  גרזגורז "בילאיל" צ'קאוסקי  פיאוטר "ביראל" קוזיאולה  רוברט "קזארני" קזרנטה  ג'קק "ג'קיאה" קליסז
 
Vader 2011
Piotr Wiwczarek, 2015
Marek Pająk, 2015
ויידר (Vader) היא להקת דת' מטאל פולנית אשר נוסדה בשנת 1983. היא אחת מלהקות הדת' מטאל האירופאיות הידועות ביותר, ובאלבומים רבים משלבת גם סגנון ברוטאלי של ת'ראש מטאל. השם של הלהקה הושפע מדארת' ויידר, דמות מסרטי מלחמת הכוכבים: "דמות מסתורית, ברוטאלית, אפלה, חכמה, מרירה אך גם קצת רומנטית."
היסטוריית הלהקה

לאחר שנוסדה בשנת 1983, הוציאה לאור הלהקה את הדמו "Morbid Reich" בשנת 1990, אשר מצוין לא רק בזכות איכות ההקלטה, אך גם בגלל שהדמו מכר 10,000 עותקים, ללא ספק אחד מהדמואים המצליחים ביותר בסצנת המטאל. בשנת 1998, הלהקה חתמה על חוזה עם חברת התקליטים מטאל בלייד. המעריצים כינוי אירוע זה כניצחון הדת' מטאל ה"טהור" על הסגנונות החדשים שנוסדו בשנים האלו, כמו ראפ מטאל וגראנג'. המעריצים הוקירו את הלהקה על שלא ויתרו על הסגנון הקיצוני שלהם לטובת סגנונות מפורסמים יותר שכנראה ימכרו יותר עותקים. ויידר גם מאוד פעילים בלשחרר שירים מהופעות חיות ואלבומי הופעות.
חברי הלהקה

פיאוטר ויואכזרק - גיטריסט, סולן

מאוריכי "מאוזר" - גיטריסט

מרקין "נווי" נוואק - בס

דריסז "דארי" ברזוזואסקי - תופים
חברי הלהקה > חברים לשעבר

קונרד "סימון" קרקוט - בס

ג'רסלאו "צ'יינה" לביניק - גיטריסט

קרזיסטוף "דוק" רכזקוואסקי - תופים (נפטר)

לסזק "שאמבו" רקואסקי - בס

זביגנאו "ויקא" ווארובלואסקי - גיטריסט

רוברט "אסטרואט" סטרוכזסקי - בס

גרזגורז "בילאיל" צ'קאוסקי - תופים

פיאוטר "ביראל" קוזיאולה - גיטריסט

רוברט "קזארני" קזרנטה - סולן

ג'קק "ג'קיאה" קליסז - בס
חברי הלהקה > חברי אורח

קרזיסזטוף "סיאיגמר" אולוס - קלידן באלבום "The Art of War"

מרקין "זבק" גולבוויסקי - מתופף בסיבוב ההופעות בשנת 2001

גרזיגורז סקווינסקי - גיטריסט אורח באלבום "Sothis"

אדם דרסקי - סולן אורח באלבום "Revelations"
דיסקוגרפיה > אלבומים

(The Ultimate Incantation (1992
(De Profundis (1995
(Future of the Past (1996
(Reborn in Chaos(1997
(Black to the Blind (1997
(Litany (2000
(Revelations (2002
(The Beast (2004
(Impressions in Blood (2006
(2009) Necropolis
(2011) Welcome to the Morbid Reich
(2014) Tibi et Igni
The Empire (2016)
Solitude in Madness (2020)
דיסקוגרפיה > הופעות חיות

(The Darkest Age (1993
(Live in Japan (1998
דיסקוגרפיה > סינגלים/EP

(Sothis" (1994"
(An Act of Darkness / I.F.Y." (1995"
(Carnal / Back to the Blind" (1997"
(Kingdom" (1998"
(Xeper / North" (2000"
(Reign Forever World" (2001"
(Angel of Death" (2002"
(Blood" (2003"
(Beware The Beast" (2004"
(The Art of War" (2005"
דיסקוגרפיה > אוספים

(Reborn in Chaos (1998
דיסקוגרפיה > VHS

(Vision & Voice (1998
דיסקוגרפיה > DVD

(More Vision and the Voice (2002
(Night of the Apocalypse (2004
דיסקוגרפיה > דמואים

(Tyrani Piekieł (Tyrants of hell, 1986
(Live in Decay (1986
(Necrolust (1989
(Morbid Reich (1990
הערות שוליים

| --- | --- |
בקרת זהויות :  BIBSYS: 10018767  BnF: cb13959696v (data)  GND: 10305075-9  ISNI: 0000 0001 1482 0497  LCCN: n2005032451  MusicBrainz: db859a53-b7ca-4892-bcda-5ef78d2c891f  NKC: xx0112116  VIAF: 140338815   WorldCat (עם VIAF): 140338815
ניתוח למידה

ניתוח למידה (באנגלית: Learning Analytics - LA) הוא מושג הכולל פעולות של מדידה, איסוף, ניתוח נתונים ודיווח אודות לומדים בהקשרים שונים. זאת לשם הבנה ושיפור סביבת הלמידה ותוצאותיה. ניתוח למידה הוא תחום מחקר חדש המשלב תאוריה ופרקטיקה מדיסציפלינות רבות במטרה לחקור את אינטראקציות הלומד בסביבות למידה ולספק נתונים רלוונטיים לגבי תהליך למידתו.
הגדרת המושג ניתוח למידה

משמעות מושג זה שנויה במחלוקת. הגדרה רווחת טוענת כי ניתוח הלמידה עושה שימוש במגוון נתונים דיגיטליים לשם ניבוי תהליכי למידה וייעוץ ביחס לתהליכי למידה. בעידן הדיגיטלי, ניתוח למידה הוא איסוף העקבות הדיגיטליים אותם השאיר אחריו הלומד במהלך האינטראקציה עם מערכות הלמידה הממוחשבות. ניתוח עקבות התלמיד מאפשר לעמוד אחר מתאמים או קשרים בין פעולות התלמיד לבין תוצרי הלמידה ואיכותה. כדוגמאות לעקבות התלמיד אשר מתועדים ונאספים לשם ניתוח הלמידה ניתן למנות את מספר הפעמים בהם התלמיד נכנס לאתרי למידה, זמני הגשת מטלות וציונן הסופי, זמן שהייה כולל במרחב הווירטואלי, כמות הודעות שנכתבו או נקראו ועוד. ניתוח הלמידה מאפשר לעקוב אחר גורמים שהמורה לא מסוגל להגיע אליהם.
קיימת ביקורת בקרב חוקרים ביחס לשיוך האבסולוטי של ניתוח הלמידה אל התחום הדיגיטלי. יש המכלילים בתחום את כל השיטות לניתוח למידה, כולל מודלים מהתקופה שקדמה ללמידה הדיגיטלית.
התרומה הרבה של מסקנות מחקרי ניתוח למידה באים לידי ביטוי ב:
שיקוף הישגים ודפוסי התנהגות של הלומד הבודד ביחס ללומדים אחרים
איתור תלמידים הזקוקים לתמיכה ותשומת לב
סיוע לצוות ההוראה בתמיכת לומדים
שיפור קורסים קיימים ופיתוח תוכניות לימוד חדשות
קבלת החלטות בקרב מנהלי מוסדות ביחס לשיווק והתייעלות
ההבדל בין ניתוח למידה לבין כריית מידע בחינוך

יש להבדיל בין ניתוח למידה לבין כריית מידע בחינוך. לפי סימנס, כריית מידע בחינוך היא מושג כללי יותר הכולל הן ניתוח למידה והן ניתוח אקדמי. ברוקס מציע הבחנה מתקדמת יותר בין המושגים הקשורה למקור מהם נובעים התחומים. לפיו, בעוד שניתוח למידה מתמקד בחקר מערכות וארגוני למידה כגון מערכות ניהול למידה, הרי שחוקרים בתחום כריית מידע בחינוך מתמקדים באינטליגנציה ולמידה. עם זאת, בין שני תחומי מחקר אלו קיימת חפיפה משמעותית ביחס למטרות ושיטות המחקר.
שיטות ניתוח

ניתוח תוכן - ניתוח תוצרי הלמידה ושאר משאבים שהתלמיד יצר.
ניתוח שיח - ניתוח הדיונים בין התלמידים תוך התמקדות במאפייני השפה של הלומדים והאינטראקציות המילוליות בתהליך הלמידה.
ניתוח למידה חברתית - חקר האינטראקציות החברתיות שמתרחשות במהלך הלמידה ותפקידן. תחום זה מדגיש את חשיבות הלמידה החברתית.
ניתוח מאפייני התלמיד - תחום זה מבקש לאפיין את תכונות הלומד מתוך תהליך למידתו ופעולותיו. לדוגמה, זיהוי לומד סקרן על פי כמות השאלות הרבה שהוא שואל.
התפתחות עתידנית

למרות תשומת הלב המחקרית הניתנת למושג ניתוח למידה והפיתוח המואץ של שיטות הניתוח, לרוב אנשי החינוך אין גישה לכלי ההערכה ולשיטות הניתוח. משום כך, אין המורה מן השורה מסוגל לבצע הערכות מורכבות ומגוונות ביחס לתהליכי הלמידה של תלמידיו. גם ללומדים אין כיום את המידע אודותיהם כפי שקיים במערכות הממוחשבות. מידע אשר עשוי להגביר את המוטיבציה שלהם ללמידה בהציגו תמונה של התקדמותם וביצועיהם.
לכן, שלב התפתחותי חשוב בתחום ניתוח הלמידה הוא פיתוח כלים אשר יסייעו לארגונים ולמוסדות לימוד להעריך את פעילויות הלומדים, לעקוב אחר התקדמותם ולנצל את ניתוח הלמידה לשיפור מגוון הזדמנויות הלמידה. רצוי כי תוצאות ניתוח הלמידה יוצגו ללומדים עצמם, יאפשרו להם לעקוב אחר פעילותם ובכך לשפר את אופן למידתם.
ביקורת אודות ניתוח למידה

הביקורת על ניתוח הלמידה מתמקדת בעיקר בבעיות אתיות ביחס לאיסוף נתונים ומידע אודות אנשים שונים ושימושים שונים בהם. קיימת אפשרות לשימוש נתונים בין מערכות, ארגונים ובעלי עניין אשר מנסים לקדם את מטרותיהן האישיות על סמך ניתוח הלמידה של כלל הגולשים ברשת. השימוש במידע שנאסף פוגע בפרטיות של הלומד ולעיתים נוגדת את מטרותיו ורצונו ונעשה ללא ידיעתו.
תוצאות ניתוח הלמידה

ניתוח מהלך הלמידה הוא בעל תועלת רבה לכל הנוטלים חלק במלאכת ההוראה והחינוך החל מהתלמיד ועד לחוקרים, למקבלי ההחלטות ולמעצבי המדיניות החינוכית. משמש לשם:
ניבוי: כמו זיהוי תלמידים בעלי פוטנציאל גבוה לנשירה מהלימודים, או איתור תלמידים מתקשים.
התאמה אישית: תוצאות הניתוח מאפשרות לעצב לכל תלמיד תוכנית למידה המתאימה בדיוק לידע, למיומנויות וליכולות שלו, כפי שבאו לידי ביטוי בהתנהלותו הדיגיטלית עד כה.
התערבות: הצגת המידע בפני מורה אשר יכול להתערב ולתמוך בתלמיד.
הדמיית מדע: סיפוק סקירה מקיפה של נתוני הלמידה באמצעים ויזואליים כגון גרפים או לרנוגרמות.
ראו גם

כריית מידע בחינוך
שיטות מחקר כמותניות
מחקר איכותני
הערכה מקוונת
לקריאה נוספת

Arnold, K. E., & Pistilli, M. D. (2012, April). Course Signals at Purdue: Using learning analytics to increase student success. In Proceedings of the 2nd International Conference on Learning Analytics and Knowledge (pp. 267-270). ACM.
Blikstein, P. (2011, February). Using learning analytics to assess students' behavior in open-ended programming tasks. In Proceedings of the 1st international conference on learning analytics and knowledge (pp. 110-116). ACM.
Kizilcec, R. F., Piech, C., & Schneider, E. (2013). Deconstructing disengagement: Analyzing learner subpopulations in massive open online courses. In Proceedings of the Third International Conference on Learning Analytics and Knowledge, 170–179. Pappano, L 2012, November 2). The year of the MOOC. The New York Times
Siemens, G., & d Baker, R. S. (2012, April). Learning analytics and educational data mining: towards communication and collaboration. In Proceedings of the 2nd international conference on learning analytics and knowledge (pp. 252-254). ACM. Siemens, G. (2010). What are learning analytics. Retrieved March, 10, 2011. Shum, S. B., & Ferguson, R. (2012). Social Learning Analytics. Educational Technology & Society, 15(3), 3-26
הערות שוליים

↑  Donald M. Norris, 7 Things You Should Know About First-Generation Learning Analytics, EDUCAUSE Learning Initiative - ELI
↑  Mirriahi, Gasevic, Dawson, & Long, ניתוח למידה
↑  Siemens, George. "What Are Learning Analytics?" Elearnspace, August 25, 2010. http://www.elearnspace.org/blog/2010/08/25/what-are-learning-analytics/
↑  Mike Sharkey - Director of Academic Analytics, University of Phoenix, in the Learning Analytics Google Group discussion, August 2010
↑  Siemens, D. Gasevic, C.
Haythornthwaite, S. Dawson, SB Shum, R. Ferguson, E. Duval, K. Verbert, and RSJD Baker.
Open Learning Analytics: an integrated & modularized platform
↑  Brooks. Access to data to support interventions assisted instruction Enhanced learning environments. Doctoral dissertation. University of Saskatchewan, Saskatoon, Canada in 2012.
↑  Buckingham Shum, S. and Ferguson, R., Social Learning Analytics. Educational Technology & Society (Special Issue on Learning & Knowledge Analytics, Eds. G. Siemens & D. Gašević), 15, 3, (2012), 3-26. http://www.ifets.info Open Access Eprint: http://oro.open.ac.uk/34092
↑  Brown, M., Learning Analytics: Moving from Concept to Practice. EDUCAUSE Learning Initiative Briefing, 2012.http://www.educause.edu/library/resources/learning-analytics-moving-concept-practice
↑  Siemens G. Gasevic, D., Haythornthwaite, C., Dawson, S., Buckingham – Shum, S., Ferguson, R., Duval, E., Verbert, K. &
Baker, R. (2011). Open Learning Analytics: an integrated & modularized
platform. SOLAR - society for learning analytics research.
↑  Slade, Sharon and Prinsloo, Paul "Learning analytics: ethical issues and dilemmas" in American Behavioral Scientist (2013), 57(10), pp. 1509-1528. http://oro.open.ac.uk/36594
↑  Macfadyen, L. P. & Dawson S. (2010). Mining LMS data to develop an ‘‘early warning system" for educators: A proof of concept. Computers & Education. 54, 588-599.
↑  הרשקוביץ, א' (1012). ללמוד על הלומק המקוון באמצעות כריית נתוני שימוש. עבודת דוקטורט, בית הספר לחינוך. אוניברסיטת תל אביב.
סולטאן א-ניאדי

| --- | --- |

 לידה:  23 במאי 1981 (בן 43) אבו דאבי, איחוד האמירויות 
 מידע כללי
 השכלה:  אוניברסיטת ברייטון  אוניברסיטת גריפית' 
 זמן שהייה בחלל:  267,762 דק' 
 משימות
 SpaceX Crew-6 
 
סולטאן א-ניאדי (בערבית: سلطان النيادي, בתעתיק מדויק: סלטאן אלניאדי; נולד ב-23 במאי 1981) הוא האסטרונאוט השני מאיחוד האמירויות הערביות אחרי הזאע אל-מנסורי . א-ניאדי הגיע לחלל בפעם הראשונה במרץ 2023 כחלק מהתוכנית המאוישת המסחרית של נאס"א ו-Space-X בצוות SpaceX Crew-6 (אנ'). הוא שהה בחלל שישה חודשים. לא-ניאדי דוקטורט בטכנולוגיית מידע.
ראשית חיים

א-ניאדי נולד באום גאפה (أم غافة), מחוץ לעיר אל עין באיחוד האמירויות הערביות. הוא בילה את ילדותו בבית סבו, כאשר אביו שרת בכוחות המזוינים של איחוד האמירויות הערביות.
השכלה

עם סיום התיכון באום גאפה הצטרף א-ניאדי לכוחות המזוינים של איחוד האמירויות הערביות.
בשנת 2004 הוא סיים תואר ראשון בהצטיינות בהנדסת אלקטרוניקה ותקשורת באוניברסיטת ברייטון (אנ') באנגליה.
לאחר מכן חזר לאיחוד האמירויות ולמד שנה במכללה לתעופה ע"ש ח'ליפה בן זאיד (אנ'). הוא עבד בצבא האמירותי כמהנדס תקשורת במשך מספר שנים.
בשנת 2008 הוא נסע לאוסטרליה שם סיים תואר שני באבטחת מידע ותקשורת נתונים מאוניברסיטת גריפית', שם גם סיים את הדוקטורט שלו ב-2011 בטכנולוגיה למניעת דליפת נתונים.
קריירה כאסטרונאוט

א-ניאדי נבחר יחד עם הזאע אל מנסורי כאחד מתוך שני האסטרונאוטים הראשונים של איחוד האמירויות הערביות מתוך 4,022 מתמודדים, אשר עברו מבחני קבלה באיחוד האמירויות וברוסיה. הוא עבר תוכנית להכשרתו לאסטרונאוט במרכז החלל מוחמד בן ראשד.
ב-3 בספטמבר 2018 ראש ממשלת איחוד האמירויות מוחמד בן ראשד אאל מכתום צייץ בטוויטר: "הכרזנו היום על האסטרונאוטים הראשונים שיטוסו לתחנת החלל הבין-לאומית: הזאע אל-מנסורי וסולטאן א-ניאדי, סולטן מייצג את כל הערבים הצעירים ואת פסגת השאיפות של איחוד האמירויות".
לאחר מכן נקבע כי אל-מנסורי יטוס בטיסה הראשונה עם א-ניאדי כגיבוי. אל-מנסורי המריא לחלל בחללית סויוז MS-15 ב-25 בספטמבר 2019 למשימה בת 8 ימים לתחנת החלל הבין-לאומית וחזר לכדור הארץ ב-3 באוקטובר 2019.
במרץ 2023 א-ניאדי טס לתחנת החלל הבין לאומית לתקופת זמן של שישה חודשים, בצוות SpaceX Crew-6 כחלק מהתוכנית המאוישת המסחרית. הוא היה נציג של איחוד האמירויות.בחלל יעסוק א-ניאדי במספר רחב של ניסויים ומחקרים.
משימת Crew-6 שוגרה ממרכז החלל קנדי של נאס”א בפלורידה על גבי משגר פאלקון 9 של SpaceX. לאחר מכן טסו כיומיים במסלול עצמאי עד שעגנו בהצלחה בתחנת החלל הבין-לאומית והצטרפו למשלחת מס' 68. במהלך שהות בחלל אל-מנסורי ביצע פעילות חוץ רכבית. הוא חזר לכדור הארץ לאחר שהות בחלל של כ-6 חודשים.
חיים אישיים

א-ניאדי נשוי ואב לארבעה ילדים.
הערות שוליים

↑  אבי בליזובסקי, צוות 6 הגיע לתחנת החלל בחללית דראגון של ספייס אקס, ובו אסטרונאוט אמירתי. ישהו בחלל 6 חודשים, באתר הידען, ‏2023-03-04
↑  Sarwat Nasir, First glimpse of UAE's Sultan Al Neyadi in a SpaceX astronaut suit, The National, ‏2022-08-17 (באנגלית)
↑  Sultan Al Neyadi's Home Page, www.ict.griffith.edu.au
↑  Astronaut Biography: Sultan Al Neyadi, www.spacefacts.de
↑  חיים איסרוביץ, ‏הישג מרשים: סולטן אל-ניידי מהאמירויות נבחר לאסטרונאוט הערבי הראשון שימריא למשימה מלאה בחלל, באתר מעריב אונליין, 25 ביולי 2022
↑  The National, More than 4,000 Emiratis apply to become UAE's first astronaut, The National, ‏2019-09-09 (באנגלית)
↑  איחוד האמירויות חתמה על הסכם עם סין לשיגור רובר לירח, באתר סוכנות החלל הישראלית
↑  Elizabeth Howell published, United Arab Emirates astronaut will spend 6 months on the space station next year, Space.com, ‏2022-07-25 (באנגלית)
↑  Mission Specialist Assigned to Crew-6 Space Station Mission – Commercial Crew Program, blogs.nasa.gov (באנגלית אמריקאית)
סולנום מטפס

| סולנום מטפס |
| --- | --- |
 סולנום מטפס
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סולנאים
משפחה:: סולניים
סוג:: סולנום
מין:: סולנום מטפס
שם מדעי
 Solanum seaforthianum Andrews ‏Andrews, 1808
סולנום מטפס (שם מדעי: Solanum seaforthianum Andrews) הוא צמח טרופי מטפס מעוצה, ירוק-עד (נשיר מותנה באזורים קרים) ואינו קוצני. מין זה משויך לסוג סולנום ממשפחת הסולניים, ומוצאו מהאזורים הטרופיים - מפלורידה עד הקריביים, ממקסיקו ועד ונצואלה, ומברזיל.
תפרחת של סולנום מטפס
פרי בשל
פרח של סולנום מטפס
סולנום מטפס נכרך על צמחים באמצעות פטוטרות העלים ויכול להגיע לגובה של 4 עד 6 מ'. פרחיו בגוון כחול-לוונדר, פירותיו הם ענבות אדומות שנישאות באשכולות אמיריים (בקצות הגבעולים). הצמח מכיל כמויות צנועות של אלקלואידים טרופניים שונים כגון אטרופין, סקופולאמין והיוסציאמין ויש להתייחס אליו כאל רעיל ובלתי אכיל. פרחיו קטנים ודמויי כוכב עם סימן צהוב בולט מתחת לקונוס האבקנים ובעלי עוקץ מאורך. העלים רב-צורתיים ואפילו על אותו פרט. הם מסורגים, פשוטים ועל פי רוב מחולקים לאונות או מורכבים-מנוצים בלתי זוגיים. אונות העלה (העלעלים) פשוטות, אינן שוות זו לזו, קודקודן מחודד ושפתן תמימה פחות או יותר.
בית גדול

סולנום מטפס גדל בר בעיקר באזורים טרופיים בארצות מוצאו מפלורידה עד הקריביים, ממקסיקו ועד ונצואלה, ובברזיל (פרננדו דה נורוניה) והוא התאזרח בארצות נוספות באמריקה הדרומית, באפריקה הדרומית, במזרח אוסטרליה ואף בלבנון-סוריה. באזורים טרופיים לחים הצמח הופך לאגרסיבי פולשני ומעוצה.
בישראל, סולנום מטפס גדל בכל האזורים, ועל קרקעות שונים. הוא צמח של קרינת שמש ישירה או הצללה חלקית, עמיד לקרה, לשרב ולמליחות נמוכה וצריכת המים שלו בינונית. הוא בעל קצב צימוח מהיר ודישון סדיר מועיל לחיזוק הפריחה הארוכה והשופעת. גיזום וקיטום לאחר תקופת הפריחה מעודדים הסתעפות הצמח. הריבוי נעשה באמצעות ייחורים בחורף, ובאמצעות זרעים באביב.